stanford-oval/wikipedia huggingface dataset:
דיאלקטיקה
הערות שוליים

1 2  אריאל וישנה, ‏"אל תשכחו את קלאוזביץ", השילוח, גיליון 15, יוני 2019
↑  James, C.L.R. (2005). Notes on Dialectics: Hegel, Marx, Lenin. Pluto Press. מסת"ב 0-7453-2491-6.
↑  סרגיי אייזנשטיין, "הדיאלקטיקה של הצורה הקולנועית". 1929. תרגום: ענבל שגיב-נקדימון, מבוא לתיאוריות קולנועיות: מקראה, עריכה: ענת זנגר, האוניברסיטה הפתוחה, 2016
| --- | --- |
בקרת זהויות :  NLI: 987007550670205171  BnF: cb119372581 (data)  GND: 4012058-2  LCCN: sh85037521  NDL: 00560606  NKC: ph119420 
ייצוג סימבולי של דיאלקטיקה
קווין קיגן

ג'וזף קווין קיגן (אנגלית: Joseph Kevin Keegan; נולד ב-14 בפברואר 1951) הוא כדורגלן עבר ומאמן כדורגל אנגלי יליד יורקשייר, לשעבר שחקן ומאמן נבחרת אנגליה. לאחר חזרה מפרישה אימן את ניוקאסל יונייטד.
קריירה

לאחר שהחל את הקריירה שלו כקשר סקאנתורפ יונייטד, במדיה רשם 120 הופעות, עבר קיגן לליברפול בקיץ 1971 תמורת 35,000 לירות שטרלינג. ביל שאנקלי החליט להסב אותו לחלוץ לאחר משחק אימון בטרם התחילה העונה והוא מצידו הבקיע שער לאחר 12 דקות בהופעת הבכורה שלו בליגה מול נוטינגהאם פורסט.
ב-1972 ערך את הופעת הבכורה שלו בנבחרת במשחק נגד ויילס בקארדיף.
ב-1973 הובילו צמד החלוצים קיגן וג'ון טושאק את ליברפול לאליפות ראשונה מזה שבע שנים ולזכייה בגביע אופ"א, לאחר שקיגן הבקיע צמד במשחק הראשון מבין שני משחקי הגמר נגד בורוסיה מנשנגלדבך.
צמד נוסף של קיגן בגמר גביע הביא לליברפול את הגביע האנגלי ב-1974 לאחר שגברה 3:0 על ניוקאסל יונייטד. ב-1976 שחזרה ליברפול את הדאבל של 1974 (אליפות וגביע אופ"א) והפעם הבקיע קיגן גם בבית וגם בחוץ נגד קלאב ברוז'.
עונת השיא של קיגן בליברפול הייתה עונתו האחרונה. לאחר שהכריז באמצע העונה על כוונתו לעזוב בסופה כדי לשחק בחו"ל, עזר קיגן לליברפול לזכות באליפות ולראשונה גם בגביע אירופה לאלופות ב-1977. במשחק הגמר שנערך ברומא פגשה הקבוצה שוב את היריבה המוכרת בורוסיה מנשנגלדבך וקיגן הוכיח שוב את יכולתו במשחקים חשובים כשסחט מברטי פוגטס עברה ברחבה ובעיטת עונשין מ-11 מטר.
למגינת לבם של אוהדי הקבוצה, מכרה ליברפול את כרטיסו להמבורג תמורת חצי מילון לירות שטרלינג בסוף אותה עונה. קיגן עזב את ליברפול כשבאמתחתו 100 שערים ב-323 הופעות. מי שיועד להחליפו אצל האדומים היה קני דלגליש.
עם קבוצתו הגרמנית המבורג זכה קיגן לא רק בדאבל (ב-1979) אלא גם בהכרה ביכולתו האישית: שני תוארי כדור הזהב ברצף ב-1978 וב-1979. ב-1982 חזר לאנגליה ושיחק בסאות'המפטון ובניוקאסל, איתה עלה לליגה הראשונה.
מינויו של בובי רובסון לתפקיד מאמן הנבחרת לאחר גביע העולם ב-1982 בישר את קץ הקריירה שלו כשחקן הנבחרת. לאחר ששמע מהתקשורת ולא מרובסון עצמו שהוא לא יהיה שחקן הרכב בנבחרת יותר, קיגן ביטא בפומבי את אי שביעות רצונו ולא שב יותר לשחק עבור ארצו. בעשר שנותיו כשחקן הנבחרת צבר 21 שערים ב-63 הופעות כולל 31 הופעות כקפטן, אך הנבחרת בתקופתו כשלה בניסיונה להעפיל לשני גביעי עולם (1974 ו-1978) כמו גם לאליפות אירופה שביניהם. הדקות הבודדות ששיחק כמחליף במונדיאל 1982, שגם בו לא עברה אנגליה את שלב הבתים השני, מהווים את סך כל הקריירה של קיגן בגביע העולם. קיגן היה פצוע ב-1982 ועשה מאמץ מיוחד להכשיר את עצמו כדי לשחק ולו משחק אחד במסגרת הזו.
בסוף עונת 1984 פרש קיגן ממשחק פעיל (לאחר ששוב נתן הודעה מוקדמת בראשית העונה) ועבר לגור בספרד, שם חי שבע שנים.
קריירת אימון

ב-1992 חזר קיגן לאנגליה ולניוקאסל, אותה העלה ליגה בשנית, הפעם כמאמן. בחמש השנים שלו במועדון הצליח קיגן לא רק להביא את ניוקאסל לפרמייר ליג אלא אף לסיים במקום השני ב-1996, אחרי מאבק על האליפות עם מנצ'סטר יונייטד. המאבק האמור לווה גם במלחמה פסיכולוגית וחילופי האשמות בתקשורת בינו לבין אלכס פרגוסון. אולי חשובה יותר אפילו מהסגנות ב-1996 הייתה רכישת כרטיסו של אלן שירר מבלקברן רוברס תמורת 15 מיליון לירות שטרלינג - הסכום הגבוה ביותר ששולם עד אז עבור שחקן בעולם כולו. שירר הפך למנהיג הבלתי מעורער של הקבוצה ולשחקנה הגדול ביותר בכל הזמנים.
בינואר 1997 התפטר קיגן מתפקידו ומונה למנהל תפעולי של פולהאם מליגת המשנה השנייה (למעשה הליגה השלישית באנגליה). שנה לאחר מכן, כשריי וילקינס התפטר מאימון הקבוצה לקח עליו קיגן את התפקיד. הקבוצה שהייתה מדורגת במקום ה-18, זכתה באליפות ובמספר שיא של נקודות, אולם עזיבתו בסוף העונה על מנת לקבל עליו את אימון הנבחרת עוררה את כעסם של אוהדיה.
תקופתו של קיגן כמאמן הנבחרת לא הייתה מוצלחת. הוא אמנם הצליח להשיג את הניצחונות הדרושים כדי להעפיל ליורו 2000 אך נכשל בטורניר עצמו. הוא התפטר מאימון הנבחרת לאחר ההפסד לגרמניה במשחק הראשון של מוקדמות מונדיאל 2002 (המשחק האחרון ששוחק באצטדיון ומבלי הישן).
עד לחזרתו מפרישה, התחנה האחרונה בקריירת האימון שלו הייתה מנצ'סטר סיטי שם, יחד עם שחקנים כניקולא אנלקה וכאייל ברקוביץ' הצליח בעונת 2001/02 לשבור את שיאי המועדון במספר נקודות ושערי זכות ולהעלות את הקבוצה לפרמייר ליג. בעונות שלאחר מכן הוא גם הצליח לבסס את הקבוצה בליגה ואפילו להשתתף עימה בגביע אופ"א. הכרטיס למפעל האירופי הוענק למועדון, שסיים רק במקום התשיעי בליגה, עבור משחק הוגן (fair play).
לאחר כארבע שנים בסיטי הודיע קיגן על התפטרותו ועל פרישתו מאימון, אך בשנת 2008 הוא חזר במפתיע למשרת המנג'ר בניוקאסל, לאחר שהקבוצה פיטרה את סם אלרדייז.
תארים > כשחקן

אליפות אנגליה (3): 1972/73, 1975/76, 1976/77
הגביע האנגלי (1): 1973/74
גביע אירופה לאלופות (1): 1976/77
הליגה האירופית (2): 1972/73, 1975/76
אליפות גרמניה (1): 1978/79
גביע הגרמני (1): 1978/79
כדור הזהב (2): 1978, 1979
תארים > כמאמן > קבוצתיים

אליפות אנגליה (1): 1992/93
ליגת המשנה באנגליה (1): 2001/02
ליגת המשנה באנגליה (1): 1998/99
תארים > כמאמן > אישיים

מאמן החודש בפרמייר ליג: נובמבר 1993, אוגוסט 1994, פברואר 1995, אוגוסט 1995, ספטמבר 1995
קניין משיכה

במשפט העברי, קניין משיכה הוא סוג של קניין, ההופך אדם לבעלים של חפץ מסוים. קניין משיכה תקף בכל המיטלטלין אך לא בקרקעות.
מקור

במקור הקניין, נחלקו רבי יוחנן וריש לקיש. לדעת ריש לקיש קניין זה פועל מדאורייתא, והוא נלמד מן הפסוק ”וְכִי תִמְכְּרוּ מִמְכָּר לַעֲמִיתֶךָ אוֹ קָנֹה מִיַּד עֲמִיתֶךָ” (ויקרא, כ"ה, י"ד). לדעת רבי יוחנן הקניין הקונה במטלטלין מדאורייתא הוא קניין כסף, וחכמים החליפו קניין זה במשיכה, בטענה שאם החפץ הנקנה יישאר ביד המוכר לאחר ביצוע הקניין, יש חשש שהוא ישרף והמוכר לא יטרח להצילו משום שיצא מרשותו.
דרך הקניין

המשיכה צריכה להיעשות באופן המורה על בעלות. כך למשל בעת קניית עבד כנעני, הקונה צריך "למשוך" את העבד באופן פיזי המוכיח בעלות, אך אם קרא לעבד והעבד הגיע מרצונו, אין בכך כל הוכחת אדנות על העבד, שכן הוא בא מרצונו החופשי.
בניגוד לכך, כאשר קונים בהמה בקניין משיכה, ניתן לבצע זאת על ידי כך שקוראים לבהמה והיא באה, שכן הבהמה אינה באה על דעתה ורצונה, אלא מכח האינסטינקט המכריח אותה לבוא כאשר קוראים לה, ולכן מעשה זאת הוא הוראת בעלות ואדנות על בהמה. ניתן גם לבצע משיכה על ידי שמכה אותה קלות, דבר הגורם לה לרוץ לפניו.
הקנאת עציץ

במסכת גיטין מובא מקרה בו קיים עציץ עם זרעים, העציץ שייך לאדם אחד והזרעים שייכים לאדם אחר, ואחד מהם רוצה להקנות לשני את חלקו. התלמוד קובע, שאם מכר בעל העציץ את חלקו לבעל הזרעים, ומשך בעל הזרעים את העציץ לשם קניין, הוא קנה את העציץ, שכן העציץ נחשב למטלטלין, וכיון שכך הוא נקנה בקניין משיכה. לעומת זאת, אם מכר בעל הזרעים לבעל העציץ את חלקו, לא קנה בעל העציץ את הזרעים עד שיחזיק בזרעים, שכן הזרעים נחשבים לקרקע, וקרקע נקנית רק בחזקה.
קניין הגבהה

קנין הגבהה הוא תולדה של קנין משיכה, וגם הוא מורה על הכנסת החפץ לרשותו, בכך שמגביהו מהקרקע שלושה טפחים ובכך מקרבו ומכניסו לרשותו. יש אומרים כי גרם לחפץ להיות בגובה שלושה טפחים, נחשב הדבר לקניין הגבהה, אף על פי שלמעשה לא הגביה אותן. דוגמה כזו נידונת במסכת בבא מציעא באדם המושך בגד מעמוד גבוה עליו הוא מונח, שהוא קונה אותו בקנין הגבהה.
כמו כן דנו (תוספות קידושין כו.) בקניית פיל על ידי ששם לו חפץ למעלה וגורם לו לקפוץ שיקנה מדין הגבהה.
אמרו אביי ורבא (בבא בתרא עו:) מסירה קונה ברשות הרבים ובחצר שאינה של שניהם. משיכה קונה בסימטא (שיש לו רשות להניח שם את חפציו, בניגוד לרה"ר) ובחצר שהיא של שניהם. והגבהה קונה בכל מקום.
ראו גם

קניין רכוב - ישנן דעות שקניין זה הוא תולדה של קניין משיכה
הואיל ויכול לנתקו
סיטומתא
הערות שוליים

↑  משנה, מסכת קידושין, פרק א', משנה ה'
↑  תלמוד בבלי, מסכת בבא מציעא, דף מ"ז, עמוד ב'
↑  תלמוד בבלי, מסכת קידושין, דף כ"ב, עמוד ב'.
↑  תלמוד בבלי, מסכת גיטין, דף כ"ב, עמוד א'
↑  תלמוד בבלי, מסכת בבא מציעא, דף ח', עמוד א'
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
הגבהה
הדרקון האדום (ספר)

| --- | --- |

 מידע כללי
 מאת:  תומאס האריס
 שפת המקור:  אנגלית
 סוגה:  נובלת מותחן, רומן אימה, רומן פשע 
 הוצאה
 הוצאה:  G. P. Putnam's Sons, הוצאה לאור דל 
 תאריך הוצאה:  אוקטובר 1981 
 מספר עמודים:  317
 סדרה
 ספר קודם:  חניבעל: מקור הרוע (ספר) 
 הספר הבא:  שתיקת הכבשים 
 קישורים חיצוניים
 הספרייה הלאומית:  000962189
 
הדרקון האדום הוא רומן מאת תומאס האריס, שפורסם לראשונה בשנת 1981. בספר מופיעה לראשונה דמותו של חניבעל לקטר. לספר יצאו שני ספרי המשך, ב-1988 "שתיקת הכבשים" וב-1999 "חניבעל". הספר עובד פעמיים לקולנוע, על ידי מייקל מאן כ"הצייד", ועל ידי ברט ראטנר כ"דרקון אדום". בשנת 2013 הוא עובד לסדרת טלוויזיה שהיא פריקוול לאירועים שקדמו לספר. שמו של הספר מתייחס לשני ציורים של ויליאם בלייק שבהם מופיעה דמותו של הדרקון האדום.
עלילה

תחילת שנות השמונים. רוצח מטורף המכונה בידי המשטרה והעיתונות "פיית השיניים", טובח במשפחות. הוא פורץ לביתן בלילה, הורג את כל בני הבית ומקיים יחסי מין נקרופיליים עם גופת האישה. הסוכן ג'ק קרופורד מבקש מוויל גרהאם, מאבחן פסיכואנליטי מבריק שהביא בעבר לכליאתו של הקניבל והרוצח הסדרתי חניבעל לקטר, לשוב לתפקידו כדי לסייע ל-FBI לתפוס את "פיית השיניים". גרהאם מסכים בחוסר רצון, ובשל ניסיונו מבין כי עליו להתייעץ עם לקטר.
"פיית השיניים" הוא, למעשה, פרנסיס דולרהייד. אדם מופרע העובד כטכנאי במסרטת וידאו, ואובססיבי לסדרת הציורים "הדרקון האדום הגדול" של בלייק, במיוחד ל"הדרקון האדום הגדול והאישה הלבושה בשמש", המקועקע על גבו. רציחת אנשים גורמת לו להרגיש נעלה, בדיוק כמו אותו דרקון אדום. למעשה, מתגלה כי דולרהייד סבל נפשית כילד. פרדי לאונדס, כתב צהובון חטטן, מפרסם כתבה נרחבת שבה הוא כביכול משמיע טענות נגד הרוצח ומעודד את החוק וה-FBI, ובתוך זאת מציין את שמו של גרהאם. דולרהייד, שמאתר כתבה זאת, כועס על לאונדס ועל גרהאם, חוטף את לאונדס ורוצח אותו. בינתיים, דוקטור פרדריק צ'ילטון, הסוהר של חניבעל לקטר, מגלה התכתבות סודית בינו לבין דולרהייד, שבה לקטר מוסר לדולרהייד את כתובתו של גרהאם, כדי שיכול לרצוח אותו ואת משפחתו. גרהאם מנסה להפסיק את ההתקשרות הסודית בלא ידיעתו של לקטר.
בזמן הזה, דולרהייד מתאהב בעמיתה עיוורת, ריבה מקליין. הוא נקרע בין עצמו, ומנסה לגרום לדחף הרומנטי שלו להביס את הדחף הרצחני שלו. הוא מופיע במוזיאון ברוקלין, גונב את הציור המקורי של בלייק ואוכל אותו. אך מאוחר מדי. "הדרקון" משתלט על רגשותיו של דולרהייד, והוא מתכנן את רציחתה של ריבה. דולרהייד מבעיר את ביתו בזמן שיחתו עם ריבה בה הוא מגלה לה שהוא הרוצח שהמשטרה מחפשת אחריו. ריבה מספיקה לברוח ומדווחת למשטרה שפרנסיס התאבד.
מסתבר שדולרהייד לא מת, אלא רק ביים את מותו בשביל להטעות את המשטרה. הוא מגיע לבית משפחתו של גרהאם, שאתה כתובתו הוא קיבל מלקטר. דולרהייד פוגש את גרהאם ונאבק בו, אך גרהאם הורג אותו. לקטר שולח מכתב מניפולטיבי לגרהאם, ולגרהאם יש פלאשבקים מעברו.
| "חניבעל לקטר" מאת תומאס האריס |
| --- | --- | --- |
| דמויות | חניבעל לקטר • קלריס סטארלינג • ג'ק קרופורד • ויל גראהם • פרדריק צ'ילטון • פרנסיס דולרהייד • בפאלו ביל • מייסון ורגר • פרדי לאונדס • בדליה דו מאורייר |  |
| ספרים | הדרקון האדום (1981) • שתיקת הכבשים (1988) • חניבעל (1999) • חניבעל: מקור הרוע (2006) |  |
| סרטים | הצייד (1986) • שתיקת הכבשים (1991) • חניבעל (2001) • דרקון אדום (2002) • חניבעל: מקור הרוע (2007) |  |
| טלוויזיה | חניבעל (2013–2015) • קלריס (2021–) |  |
טבח בוצ'ה

טבח בוצ'ה היה סדרה של פשעי מלחמה ופשעים נגד האנושות שעל פי החשד בוצעו על ידי הכוחות המזוינים של הפדרציה הרוסית בעיר בוצ'ה שבאוקראינה במהלך קרב בוצ'ה, בעקבות הפלישה הרוסית לאוקראינה. שלטונות אוקראינה טענו כי יותר מ-300 תושבי העיירה נהרגו.
רקע

כחלק מהפלישה לאוקראינה ב-2022, פלש הצבא הרוסי לצפון אוקראינה דרך גבולותיה הדרומיים של בלארוס. אחד המהלכים הראשוניים היה פלישה לכיוון קייב, ויחד עם שיירה גדולה של כלי רכב צבאיים, הצבא הרוסי התקדם לאוקראינה מצפון לקייב.
ב-27 בפברואר 2022 התקדמו כוחות הצבא הרוסי לעבר העיר בוצ'ה, מה שהפך אותה לאחד מהאזורים המרוחקים הראשונים של קייב שאליהם הגיעו כוחות רוסיים.
שלא כמו בעיירות אחרות, המשיך ראש העיר של בוצ'ה להישאר בתפקידו בתקופת הכיבוש הרוסי, ולא נחטף או הוצא להורג.
בסוף מרץ, לפני הנסיגה הרוסית מקייב, הצהירה התובעת הכללית של אוקראינה אירינה ונדיקטובה שהתובעים האוקראינים אספו ראיות ל-2,500 מקרים החשודים בפשעי מלחמה בפלישה וזיהו כמה מאות חשודים.
במסגרת נסיגה כללית של כוחות רוסיים מצפון קייב, כמו גם התקפות על בסיסים רוסיים על ידי הצבא האוקראיני, נסוגו החיילים הרוסים מאזור בוצ'ה צפונה. כוחות אוקראיניים נכנסו לעיר ב-1 באפריל.
דיווחים

ב-2 באפריל פורסמו ברשתות החברתיות, צילומי וידאו ראשוניים לאחר הנסיגה הרוסית, המציגים המוני אזרחים פצועים או הרוגים. לטענת ראש עיריית בוצ'ה, אנטולי פדורוק, "מאות חיילים רוסים" היו גם הם בין הגופות שנמצאו באזור. לאחר מכן, התגלו עדויות נוספות לפשעי מלחמה שביצעו כוחות רוסיים בזמן שכבשו את האזור. לפי "הטיימס" וה"וושינגטון פוסט", שמונה עשרה גופות מרוטשות של גברים, נשים וילדים שנרצחו נמצאו במרתף. נראה כי הצילומים שפורסמו על ידי הצבא האוקראיני מציגים תא עינויים במרתף, עם גופות ואוזניים חתוכות ושיניים שנשלפו החוצה. גופות של אזרחים הרוגים אחרים הושארו בכביש. בין ההרוגים זוהתה גופתה של אולגה סוחנקו, שהייתה ראש הכפר "מוטיז'ין" (הסמוך לבוצ'ה), בעלה ובנה, שנעצרו על ידי הכוחות הרוסים מספר ימים לפני כן.
התושבים וראש העיר טענו כי הקורבנות נהרגו על ידי חיילים רוסים. נראה שרבים מהקורבנות נהרגו בשגרת יומם כשהם נושאים שקיות קניות. בצילומים נראו אזרחים מתים כשידיהם כבולות. צילומים אחרים הראו אדם מת ליד אופניים. עיתונאים שנכנסו לעיר בעצמם גילו גופות של למעלה מתריסר אנשים, בלבוש אזרחי. ה-CNN, ה-BBC, ו-AFP פרסמו תיעוד וידאו של גופות רבות של אזרחים ברחובות ובחצרות בבוצ'ה, חלקם עם ידיים או רגליים קשורות.
נכון ל-3 באפריל 2022, ה-BBC חשף כי לפחות 20 גופות נמצאו ברחובות בוצ'ה על ידי עיתונאים, עם עדויות גוברות להרג אזרחים. ראש עיריית בוצ'ה, אנטולי פדורוק, טען שלפחות 280 אנשים מהעיר נקברו בקברי אחים. תושבים מקומיים נאלצו לקבור עוד 57 גופות בקבר אחים אחר.
אזרחים ציינו שרבים מהניצולים הסתתרו מהרוסים במרתפים, מפני שפחדו לצאת החוצה. לחלקם לא היה אור או חשמל במשך שבועות, והשתמשו בנרות לחימום מים ולבישול. הם יצאו ממקומות המחבוא שלהם רק כשהיה ברור שהרוסים עזבו.
ראש עיריית בוצ'ה מסר ב-7 באפריל כי פצעי ירי התגלו בכ-90% מהגופות שהוטלו ברחבי העיר. בנוסף, בעיר היו לפחות 3 קברי אחים ואותרו גופות נוספות בעיר.
לפי המשטרה, עד 15 באפריל אותרו במחוז קייב יותר מ-900 אזרחים, מתוכם 350 בבוצ'ה. רובם נורו למוות. שלטונות אוקראינה אמרו שהם זיהו למעלה מ-200 חיילים רוסים החשודים במעורבות ברציחות שהם מקווים להביא לדין בבית המשפט הפלילי. עד תחילת מאי אותרו 1,235 גופות.
חקירת האירוע

| --- | --- |
 :  ראו גם – החלטה ES-11/1 של העצרת הכללית של האו"ם, חקירת בית הדין הפלילי הבין-לאומי בעניין אוקראינה
המשטרה הלאומית של אוקראינה פתחה בחקירת האירועים בבוצ'ה. משרד החוץ האוקראיני ביקש מחקירת בית הדין הפלילי הבין־לאומי באוקראינה לשלוח חוקרים לבוצ'ה ואזורים משוחררים אחרים במחוז קייב. שר החוץ דמיטרו קולבה קרא גם לקבוצות בין־לאומיות אחרות לאסוף ראיות. מדינות אחרות, בהן צרפת, ניהלו חקירות בחשד לפשעי מלחמה שביצעו הרוסים.
שירות הביון הגרמני BND לכד הודעות קשר של חיילים רוסים המדברים על הרג אזרחים בבוצ'ה. באחד, חייל תיאר כיצד ירה באזרח אוקראיני שרכב על אופניו. אחר דיבר על איך חיילים אוקראינים נחקרו, ואז הוצאו להורג. המודיעין הגרמני טען כי החומרים הצביעו על כך שקבוצת שכירי החרב של פוטין, "כח וגנר", השתתפו בטבח.
ב-5 באפריל פורסם תחקיר של הניו יורק טיימס שבדק צילומי לוויין המראים שרבים מהאזרחים נהרגו כשהצבא הרוסי שלט בעיירה, וכי לפחות חלק מהנרצחים נהרגו ברחובות מאז 9 במרץ, דבר שסותר את ההכחשות מצד ממשלת רוסיה.
ב-28 באפריל הוגשו באוקראינה כתבי אישום ראשונים נגד חיילים רוסים בגין ביזה, עינויים ורצח.
סרטונים שנחשפו בניו יורק טיימס הראו את הרוסים מצעידים באיומי אקדח לפחות 8 אוקראינים. זו הפעם האחרונה שהם נראו, יממה אחר כך תועדו גופות מחוץ לבניין משרדים סמוך.
תגובות באוקראינה וברוסיה

ממשלת אוקראינה הכריזה על הרג של אזרחים חפים מפשע, וציינה כי כל ההרוגים היו בלבוש אזרחי ולא חמושים. ממשלת אוקראינה אמרה שהם אוספים ראיות לפשעי מלחמה, ותכלול את הראיות של הטבח בבוצ'ה. דמיטרו קולבה אמר טבח האזרחים היה פעולה מתכוננת שמטרתה השמדת כמה שיותר אוקראינים. ולדימיר זלנסקי פנה אל אמהות החיילים הרוסים בווידאו בשפה הרוסית ושאל כיצד ילדיהם בנוסף לבוזזים הפכו גם למוציאים להורג. בהמשך פנה להנהגת רוסיה:
אני רוצה שכל מנהיגי הפדרציה הרוסית יראו איך הפקודות שלהם מבוצעות. הנה הפקודות - הנה הביצוע. ואחריות משותפת: על הרציחות האלה, על העינויים האלה, על הזרועות  שנתלשו מהפיצוצים והפזורות ברחובות. על ירי בעורף של אנשים כפותים. כך תיתפס כעת המדינה הרוסית. זוהי התמונה שלכם. תרבותכם וצלם האנושיות שלהם גוועו יחד עם האוקראינים והאוקראיניות, אליהן אתם הגעתם.
זלנסקי אף טען שרוסיה עושה רצח עם במדינתו.
הנהגת רוסיה הכחישה כליל את אחריותה ואף טענה לזיוף וביום מכוון של מעשה הטבח עצמו. בנוסף, בערוצי התקשורת נפוצו תאוריות קשר לפיהן כוחות הצבא האוקראיני עצמם ביצוע את הטבח או לחלופין הפגיזו את בוצ'ה בעצמם ובכך גרמו לנפגעים אזרחיים. מריה זכארובה דוברת משרד החוץ של הפדרציה הרוסית הודיעה כי:
מובן מאליו שזהו פייק נוראי ונפשע. התסריט בוים על מנת להצדיק חבילת סנקציות שהוכנה מראש, הכוללת גירוש מאסיבי של דיפלומטים רוסיים ממספר מדינות מערב. וגם כמובן בשביל לסבך אם לא לעצור לגמרי את המשא ומתן, בו קייב החלה הלהראות סימנים של גישה מציאותית.
הכחשות של המעשים על ידי השלטונות הרוסיים נתקלה בהתנגדות של האופוזיציה ברוסיה. אלכסיי נבלני השוהה בכלא מסר כי לדעתו יש להעמיד את אנשי התקשורת לדין בדומה למבצעי פשעי מלחמה.
התקשורת הרוסית דיווחה כי נשיא רוסיה ולדימיר פוטין העניק עיטור כבוד לחטיבה המואשמת בביצוע הטבח בבוצ'ה.
תגובות בין־לאומיות

רבות ממדינות המערב החליטו שיוטלו סנקציות חדשות על רוסיה. נוסף על כך, 200 דיפלומטים רוסים גורשו מאירופה.
האיחוד האירופי האיחוד האירופי: נשיא מועצת האיחוד האירופי, שארל מישל, אמר כי הוא "מזדעזע מתמונות רודפות של זוועות שביצע הצבא הרוסי בקייב" והבטיח שהאיחוד האירופי יסייע לאוקראינה ולארגוני זכויות אדם באיסוף ראיות לשימוש בבתי משפט בין־לאומיים.
נאט"ו נאט"ו: מזכ"ל נאט"ו ינס סטולטנברג, אמר בראיון ל-CNN כי "זה מחריד וזה בלתי מתקבל על הדעת שאזרחים מכוונים נהרגים".
האומות המאוחדות האו"ם: מזכ"ל האו"ם, אנטוניו גוטרש, אמר "אני מזועזע מאוד מהתמונות של אזרחים שנהרגו בבוצ'ה, חיוני שחקירה עצמאית תוביל לאחריות יעילה.
אוסטרליה אוסטרליה: שרת החוץ האוסטרלית, מאריס פיין, קראה לרוסיה לתת דין וחשבון.
קנדה קנדה: ראש הממשלה ג'סטין טרודו הצהיר כי "אנו מגנים בחריפות את רצח אזרחים באוקראינה, נשארים מחויבים להטיל אחריות על המשטר הרוסי, ונמשיך לעשות כל שביכולתנו כדי לתמוך בתושבי אוקראינה".
צרפת צרפת: נשיא צרפת עמנואל מקרון אמר כי התמונות מבוצ'ה הן "בלתי נסבלות" ויש לו חמלה כלפי הקורבנות וסולידריות עם האוקראינים. וגם כי השלטונות הרוסיים יצטרכו להשיב על הפשעים הללו.
גרמניה גרמניה: סגן קנצלר גרמניה רוברט האבק תיאר את האירועים בבוצ'ה כ"בלתי מוצדקים" וכ"פשע מלחמה נוראי". היא גירשה דיפלומטים רוסים.
ישראל ישראל: בממשלת ישראל התגובות היו מעורבות. שר החוץ הישראלי יאיר לפיד גינה בחריפות את הטבח והשתמש לראשונה במונח "פשע מלחמה" בהקשר של המלחמה באוקראינה. לעומתו, שר האוצר אביגדור ליברמן הסתייג ואמר ש"יש האשמות הדדיות". שר הביטחון בני גנץ גינה את הטבח. גם ראש הממשלה נפתלי בנט גינה את הטבח ואמר "אנחנו כמובן מזועזעים מהמראות הקשים בבוצ'ה".
בריטניה בריטניה: ליז טרוס, שרת החוץ הבריטית, אמרה כי היא "מזדעזעת מהזוועות בבוצ'ה ובערים אחרות באוקראינה" וכי "הדיווחים על כוחות רוסים המכוונים לאזרחים חפים מפשע הם מתועבים".
ארצות הברית ארצות הברית: אנטוני בלינקן, שר החוץ של ארצות הברית אמר כי העדויות ההולכות וגוברות לפשעי מלחמה רוסיים באוקראינה הן "אגרוף לבטן", ומבטיחות שארצות הברית תצטרף לבעלות בריתה בתיעוד הזוועות כדי להטיל אחריות על העבריינים. הנשיא ג'ו ביידן אמר שמה שקרה בבוצ'ה היה פשע מלחמה ופוטין הוא פושע מלחמה ואמר שצריך לאסוף את כל הפרטים כדי לקיים משפט בין־לאומי על פשעי מלחמה.
ראו גם

הסכסוך האוקראיני-רוסי
המשבר האוקראיני-רוסי (2021–2022)
Omer

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
Omer (מעוצב באותיות גדולות; OMER, בעברית: "עומר") הוא אלבום האולפן השישי של הזמר הישראלי עומר אדם. האלבום יצא לאור ב-1 בינואר 2020, על ידי חברת התקליטים אן אם סי.
האלבום הועלה לרשת הזרמת המדיה ספוטיפיי, בסמוך לצאתו. לפי נתוני הפלטפורמה, האלבום היה לאלבום הישראלי המושמע ביותר לשנת 2020.
רקע והכרזה

ב-31 בדצמבר 2019, יום לפני יציאת האלבום, הכריז אדם על האלבום בעמודי האינסטגרם והפייסבוק שלו.
האלבום הופק על ידי מפיקים שונים, בהם מתן דרור, סתיו בגר ונוי פדלון. בין הסינגלים שיצאו מתוך האלבום ניתן למנות את "שני משוגעים", "חברות שלך" ו-"Beg", שנכנסו היישר אל צמרת המצעד השבועי של מדיה פורסט.
השיר "לשון הרע לא מדבר אליי" מתוך האלבום, היה אמור להיות דואט של אדם יחד עם הזמר אייל גולן, אך לבסוף הקליט אדם את השיר לבדו.
סינגלים

"פעם בחיים" - יצא לאור ב-17 ביולי 2017, כסינגל הראשון מתוך האלבום. עם יציאתו נכנס אל המקום החמישי במצעד השבועי של מדיה פורסט ולמקום הראשון במצעד הרשמי של גלגלצ.
"שני משוגעים" - יצא לאור ב-4 בינואר 2018, כסינגל השני מתוך האלבום. עם יציאתו נכנס אל המקום הראשון במצעד השבועי של מדיה פורסט ובמצעד הרשמי של גלגלצ.
"חברות שלך" - יצא לאור ב-20 במרץ 2018, כסינגל השלישי מתוך האלבום. עם יציאתו נכנס אל המקום הראשון במצעד השבועי של מדיה פורסט ולמקום השני במצעד הרשמי של גלגלצ.
"אוהבת אותי אמיתי" - יצא לאור ב-8 במאי 2018, כסינגל הרביעי מתוך האלבום. עם יציאתו נכנס אל המקום הראשון במצעד השבועי של מדיה פורסט ובמצעד הרשמי של גלגלצ.
"בחורים טובים" - יצא לאור ב-27 ביולי 2018, כסינגל החמישי מתוך האלבום. עם יציאתו נכנס אל המקום השני במצעד השבועי של מדיה פורסט.
"רחוק מכולם" - יצא לאור ב-20 בספטמבר 2018, כסינגל השישי מתוך האלבום. עם יציאתו נכנס אל המקום הראשון במצעד השבועי של מדיה פורסט.
"מאושרת בלעדיי" - יצא לאור ב-25 באוקטובר 2018, כסינגל השביעי מתוך האלבום. לעומת שאר הסינגלים מתוך האלבום, השיר לא הצליח להגיע למצעדים.
"תגידי לי שטוב לך" - יצא לאור ב-20 בינואר 2019, כסינגל השמיני מתוך האלבום. עם יציאתו נכנס אל המקום השלישי במצעד השבועי של מדיה פורסט ולמקום השביעי במצעד הרשמי של גלגלצ.
"חברות שלך 2" -יצא לאור ב-10 בפברואר 2019, כסינגל התשיעי מתוך האלבום. עם יציאתו נכנס אל המקום השביעי במצעד השבועי של מדיה פורסט.
"יעשו לנו כבוד" - יצא לאור ב-8 באפריל 2019, כסינגל העשירי מתוך האלבום. עם יציאתו נכנס אל המקום השני במצעד השבועי של מדיה פורסט.
"ניפגש בשמחות" - יצא לאור ב-28 באוגוסט 2019, כסינגל האחד עשר מתוך האלבום. עם יציאתו נכנס אל המקום ה-13 במצעד השבועי של מדיה פורסט.
"כתבתי עלייך שיר" - יצא לאור ב-15 בנובמבר 2019, כסינגל השנים עשר מתוך האלבום. עם יציאתו נכנס אל המקום השני במצעד השבועי של מדיה פורסט ולמקום הראשון במצעד השבועי של Noise Chart.
"Beg" - יצא לאור ב-26 בדצמבר 2019, כסינגל השלושה עשר מתוך האלבום. עם יציאתו נכנס אל המקום הראשון במצעד השבועי של Noise Chart ובמצעד השבועי של מדיה פורסט.
"מים שקופים" - יצא לאור ב-2 בפברואר 2020, כסינגל הארבעה עשר מתוך האלבום.
רשימת רצועות

| Omer> מס' | Omer> שם | Omer> מילים | Omer> לחן | Omer> הפקה | Omer> משך | Omer>  | Omer>  | Omer>  | Omer>  |
| --- | --- | --- | --- | --- | --- | --- | --- | --- | --- |
| 1. | מים שקופים  | אבי אוחיון | אוחיון, מתן דרור | דרור | 3:01 |  |  |  |  |
| 2. | שגרה מפוארת  | אוחיון | אוחיון, דרור | דרור | 2:53 |  |  |  |  |
| 3. | תגידי לי שטוב לך  | משה בן אברהם | בן אברהם | אופק יקותיאל, בן אברהם | 3:27 |  |  |  |  |
| 4. | פעם בחיים  | אלעד טרבלסי | אסף צרויה | צרויה | 4:03 |  |  |  |  |
| 5. | חברות שלך  | טרבלסי, מאור תיתון | טרבלסי, תיתון | צרויה | 3:29 |  |  |  |  |
| 6. | אין סופים טובים  | אליה רוסיליו | סתיו שמש | תמיר צור | 3:29 |  |  |  |  |
| 7. | מאושרת בלעדיי  | אושר כהן, לורן כהן | אושר כהן | צור | 3:14 |  |  |  |  |
| 8. | רחוק מכולם  | תמר יהלומי, יונתן קלימי | יהלומי, קלימי | קלימי, יהלומי | 3:00 |  |  |  |  |
| 9. | וואי  | רוסיליו | גיל דוגמה, רוסיליו | רובי פאייר | 3:08 |  |  |  |  |
| 10. | לשון הרע לא מדבר אלי  | עומר אדם, אוחיון | אדם, אוחיון, דרור | דרור | 3:35 |  |  |  |  |
| 11. | ניפגש בשמחות  | טרבלסי, תיתון | בן אברהם, יקותיאל, בר קזס | יקותיאל, בן אברהם | 3:08 |  |  |  |  |
| 12. | המלכה של השכונה  | רוסיליו, איתן דרמון | רוסיליו, דרמון | פאייר | 2:35 |  |  |  |  |
| 13. | יעשו לנו כבוד  | טרבלסי | צרויה | צרויה | 3:22 |  |  |  |  |
| 14. | כתבתי עלייך שיר  | משה בן אברהם, יקותיאל | אדם, בן אברהם, מאור תיתון | בן אברהם, יקותיאל | 2:49 |  |  |  |  |
| 15. | שני משוגעים  | בגר, רוסיליו | בגר, רוסיליו | בגר | 2:51 |  |  |  |  |
| 16. | אוהבת אותי אמיתי  | יהלומי, קלימי | יהלומי, קלימי | קלימי, יהלומי | 3:40 |  |  |  |  |
| 17. | Beg (בשיתוף נטע ברזילי)   | אדם, ברזילי, דורון מדלי, אוחיון, אריאל | ינון יהל, אבשלום אריאל | יהל, אריאל | 2:57 |  |  |  |  |
| 18. | אדון מרפי  | נוי פדלון, פאייר | פדלון, פאייר | פאייר, פדלון, עידו נמר | 3:06 |  |  |  |  |
| 19. | בחורים טובים  | רוסיליו | שמש | סתיו אלמקייס | 3:15 |  |  |  |  |
| 20. | תשמח  | רוסיליו | דודי בר דוד | בר דוד | 3:13 |  |  |  |  |
| 21. | חברות שלך 2  | אדם, טרבלסי, תיתון | טרבלסי, תיתון | צרויה | 3:02 |  |  |  |  |
| 22. | שלום לך  | יהלומי, קלימי | יהלומי, קלימי | קלימי, יהלומי | 2:49 |  |  |  |  |
| משך כולל: | משך כולל: | משך כולל: | משך כולל: | משך כולל: | 69:00 |  |  |  |  |